Here is a page extracted from Wikipedia that may contain CSS, HTML, and a lot of unformatted text.

Title: تيرا راى
Content: تيرا راى (Tera Wray) (14 ابريل 1982 - 13 يناير 2016) ممثلة بورنوجرافية امريكية ، اسمها الحقيقى تيرا اليزابيث لنتس (Tera Elizabeth Lents)

نشأتها 

اتولدت تيرا راى يوم 14 ابريل 1982 فى مدينة لويفيل فى ولاية كنتاكى الامريكية ، ماكملتش دراستها الثانوية واشتغلت حكم لمباريات دورى الناشئين فى لعبة السوفتبول . وفى سنة 1999 لما كان عندها 17 سنة اتصابت بمرض سرطان المبيض لكن شفيت منه عن طريق العلاج بالليزر من غير اللجوء للعلاج الكيماوى

شغلها 

تيرا راى اشتغلت بعد كده جرسونة فى سلسلة مطاعم Hooters ، وفى نفس الوقت قدمت طلب لشركة Pleasure Productions لانتاج الأفلام البورنوجرافية علشان تشتغل ممثلة بورنوجرافية لحساب الشركة . وفعلا فى سنة 2006 مضت مع الشركة دى عقد لمدة سنتين ودخلت فى مجال البورنوجرافيا فى نفس السنة بعدما مثلت أول فيلم بورنوجرافى ليها و هو الفيلم البورنوجرافى Naughty Auditions مع الممثل البورنوجرافى لى ستون (Lee Stone) ، وبعد كده مثلت أول مشهد ليزبيان مع الممثلة البورنوجرافية نيكى هانتر (Nicki Hunter)

تيرا راى والممثل البورنوجرافى مارك زين (Mark Zane) كانو أول ممثلين بورنوجرافيين يمارسوا الجنس مع بعض فى نفس الوقت اللى كان بيترسم فيه وشم على جسمها وعلى جسمه ، وده حصل فى مشهد من الفيلم البورنوجرافى Tattooed & Tight سنة 2007 .

فى صيف 2007 كانت تيرا راى سافرت مع فرقة Ozzfest لموسيقى الميتال وصاحبها مطرب الميتال البريطانى اوزى اوزبورن (Ozzy Osbourne) بصفتها موديل عريان لحساب مجله Hustler الراعية لرحلة الفرقة فى ولايات امريكا ، واتعرفت عن طريقها على المطرب وين ستاتيك (Wayne Static) ونشأت بينهم قصة حب قرروا بعدها أنهم يتجوزوا . وفى يوم 10 يناير 2008 اتعمل فرح كبير لتيرا راى و وين ستاتيك (Wayne Static) فى مدينة لاس ڤيجاس فى ولاية نيڤادا الامريكية ، وعاشوا بعد كده فى شقة فى مدينة لاندرز فى ولاية كاليفورنيا الامريكية .

فى شهر اغسطس 2008 اعلنت تيرا راى اعتزالها لشغلها فى مجال البورنوجرافيا ، وده كان بعد مشوار قصير لكن كانت اترشحت فيه للجوايز دى :

 2008 F.A.M.E Award التصفيات النهائية للنجمة الجديدة المفضلة .
 2008 AVN Award أحسن نجيمة جديدة .
 2008 AVN Award أفظع مشهد جنس مع الممثل البورنوجرافى مارك زين (Mark Zane) عن فيلم Tattooed & Tight
 2008 XBIZ Award نجيمة العام الجديدة
 2009 AVN Award أحسن مشهد ليزبيان جماعى عن فيلم The Orifice
 2009 AVN Award أفظع مشهد جنس عن فيلم Tattooed & Tight 3

فى سنة 2009 ظهرت مع جوزها وين ستاتيك (Wayne Static) فى الڤيديو كليب المصور لأغنيته الجديدة وقتها Stingwray من ألبوم Cult of Static .

فى يوم 1 نوفمبر 2014 مات وين ستاتيك (Wayne Static) فى بيته فى مدينة لاندرز فى ولاية كاليفورنيا بسبب جرعه زايده من المخدرات اللى كان بيتعاطاها و كان بياخدها قبل ما يمارس الجنس مع مراته تيرا راى ، وبعد موته اصبحت تيرا راى أرملة وهى لسه فى عز شبابها وعلشان كده دخلت فى حالة اكتئاب حادة .

وفاتها 
فى يوم 13 يناير 2016 انتحرت تيرا راى وهى فى شقتها فى مدينة جوشوا ترى فى ولاية كاليفورنيا بعدما خدت جرعه زايده من الحبوب المنومة ، واكتشفت خدامتها اللى كانت عايشة معاها وجود جثتها فى يوم 14 يناير 2016 يعنى تانى يوم وفاتها و كان جنب الجثة رسالة منها لخدامتها نبهت عليها فيها أنها تبلغ أمها والمحامى بتاعها أنها انتحرت .

مصادر

لينكات برانيه 
 

ممثلات بورنوجرافيات
موديلات عريانة
ممثلات شبقيات
ممثلات بورنوجرافيات سحاقيات
مرضى السرطان
منتحرين
ممثلات بورنوجرافيات من كنتاكى
ممثلات بورنوجرافيات امريكيات